পাকিস্তানে আত্মঘাতী বিস্ফোরক নিয়ে যেতে চান কর্ণাটকের মন্ত্রী

ওয়েবডেস্ক: পাকিস্তানে (Pakistan) আত্মঘাতী বিস্ফোরণ (Suicide Bomb) ঘটাতে চান কর্ণাটকের মন্ত্রী (Karnataka Minister)। পহেলগাম জঙ্গি হামলায় (Pahalgam Terrorist Attack) ২৬ জন নিরীহ পর্যটকের মৃত্যুর পর ক্ষোভে ফুঁসছেন জমির আহমেদ খান। তাই আত্মঘাতী বিস্ফোরণে পাকিস্তানে নিজেকে উড়িয়ে দিতে চান। সাংবাদিকদের সামনে এই নিয়ে প্রধানমন্ত্রী নরেন্দ্র মোদি ও কেন্দ্রীয় স্বরাষ্ট্র মন্ত্রী অমিত শাহের কাছে আবেদন করেছেন তিনি।

আবাসন, ওয়াকফ ও সংখ্যালঘু বিষয়ক মন্ত্রী বি জেড জমির আহমেদ খান বিস্ফোরক মন্তব্য করেন। শুক্রবার তিনি বলেন, আমি মজা করে এটা বলছি না। যদি দেশের প্রয়োজন হয় মোদি ও শাহ আমাকে আত্মঘাতী বোমা দিক। আমি ভগবানের নামে বলছি, আমি পাকিস্তানে যাব। আত্মঘাতী বোমা নিয়ে যাব। আমরা সবাই ভারতীয়। পাকিস্তানের সঙ্গে আমাদের কোনও সম্পর্ক নেই। দেশের জন্য যুদ্ধে প্রস্তুত। কর্ণাটকের কংগ্রেস সরকারের মন্ত্রীর এই মন্তব্যে শোরগোল পড়েছে।

আরও পড়ুন: পহেলগাম হামলা: পাকিস্তান থেকে পণ্য আমদানি বন্ধ করল ভারত

ভারত পাকিস্তানের মধ্যে উত্তেজনা ক্রমশ বাড়ছে। ২২ এপ্রিল পহেলগামে জঙ্গি হামলায় নিহত হন ২৬ জন নিরীহ পর্যটক। পাকিস্তানের মদতে ওই হামলা হয়। এনআইএর গোয়েন্দারা জানতে পেরেছেন হামলার পিছনে রয়েছে পাকিস্তানের গুপ্তচর সংস্থা আইএসআই। ইতিমধ্যে ভারত সিন্ধু জলচুক্তি সাসপেন্ড, পাকিস্তানির ভিসা বাতিল, পণ্য আমদানিতে নিষেধাজ্ঞার মতো কঠোর সিদ্ধান্ত নিয়েছে। অনেকেই দাবি তুলছেন পাক অধিকৃত কাশ্মীর দখল করুক ভারত। ইতিমধ্যে প্রধানমন্ত্রী জানিয়েছেন, পহেলগাম হামলায় দোষীদের বিরুদ্ধে এমন ব্যবস্থা নেওয়া হবে যা তারা কল্পনাও করতে পারছে না।